open-index/open-wikipedia-markdown huggingface dataset:
Dyscinetus picipes

***Dyscinetus picipes*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (18-21 millimeter), glatt, blankt brunlig hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og spredt og fint punktert, dekkvingene nesten uten punktering til sterkt punkterte. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen. Denne arten er temmelig variabel i farge, kroppsform og størrelse.

## Levevis
Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

## Utbredelse
Artene er utbredt i det sørlige USA, Mexico og på Cuba og Puerto Rico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Dyscinetus]]* Harold, 1869
******** ***Dyscinetus picipes*** (Burmeister, 1847)
********* ***Dyscinetus picipes picipes*** (Burmeister, 1847)
********* ***Dyscinetus picipes puertoricensis*** Chalumeau, 1982

## Kilder
* Generic Guide to New World Scarab Beetles - genus *Dyscinetus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Dyscinetus/Dyscinetus.html

## Eksterne lenker
* 
* bugguide.net - bildegalleri over nordamerikanske arter
* Dynastidae du monde- nettside om arten
Kriminell sjalusi

***Kriminell sjalusi*** (originaltittel: *Quai des Orfèvres*) er et fransk kriminal-drama fra 1947 med regi av Henri-Georges Clouzot.

## Handling
Paris, i desember 1946. Jenny Lamour ønsker å lykkes som teater-skuespiller. Ektemannen hennes er Maurice Martineau. Han oppdager at Jenny har kontakt med Brignon, en gammel forretningsmann, for å fremme hennes egen karriere, mister den misunnelige Maurice besinnelsen og truer Brignon med døden. Til tross for dette går Jenny til et hemmelig møte i Brignons leilighet, og Brignon blir myrdet samme kveld. Etterforskningen av hva som egentlig skjedde, blir deretter ledet av inspektør Antoine.

## Medvirkende
* Suzy Delair som Jenny Lamour
* Bernard Blier som Maurice Martineau (Jennys ektemann)
* Louis Jouvet som inspektør Antoine
* Simone Renant som Dora Monier
* Charles Dullin som Brignon
* Jacques Grétillat som Auguste

## Referanser


## Eksterne lenker
*
Patrice Talon

**Patrice Talon** (født 1. mai 1958) er en  beninsk forretningsmann og politiker. Han har vært Benins president siden 6. april 2016 og ble gjenvalgt for en ny femårsperiode 11. april 2021.

## Biografi
Han er født i Ouidah i departementet Atlantique og han tilhører Fon-folket. Han bygde seg opp en formue i bomullsindustrien ved hjelp av gode forbindelser blant politikere. Talon var sentral i finansieringen av Thomas Yayi Bonis valgkamp foran presidentvalget i Benin i 2006 og 2011. I 2012 måtte han flykte til Frankrike etter beskyldninger om underslag av 18 millioner euro. Han var kommet på kant med Yayi Boni og ble også beskyldt for å være involvert i drapsplaner mot presidenten. Han kom tilbake til Benin i 2014 og fikk en unnskyldning fra Boni Yayi. Forbes har listet Talon som den 15. rikeste personen i det sørlige Afrika med en formue på omtrent 400 millioner US$.

## President
Talon stilte som uavhengig kandidat ved presidentvalget i 2016. Han ble nummer to i første valgomgang med 24,8 %, slått av statsminister Lionel Zinsou som fikk 28,4 %. I andre valgomgang som ble avholdt 20. mars 2016 vant han med 65,4 % av stemmene. 25. mars 2016 holdt Talon en tale hvor han gikk inn for at presidenter ikke kunne gjenvelges etter en femårsperiode, og han ønsket også å redusere antallet statsrådet i regjeringen fra 28 til 16.

Talon ble tatt i ed som president 6. april 2016. Han presenterte sin regjering senere samme dag. Han utnevnte ingen ny statsminister, men han utnevnte to av de utslåtte presidentkandidatene som hadde støttet Talon i andre valgomgang til ministre. Pascal Koupaci ble presidentens generalsekretær, og Abdoulayye Bio-Tchane leder departementet for plan og utvikling. Talon proklamerte at han ønsket å øke Benins i
Nntekter i den kommende femårsperioden, og at han ønsket å styrke forholdet til Frankrike. Han utnevnte 22 ministre, hvorav fire var kvinner.

Den 4. april ble et forslag fra Talon om at presidenter maksimalt kan sitte i en femårsperiode, nedstemt i nasjonalforsamlingen. Forslaget krevde 63 stemmer for å bli vedtatt, men fikk bare 60. Talon sa noen dager senere at han ikke ville følge opp denne saken videre.

## Presidentvalget i 2021
Talon stilte på nytt som presidentkandidat ved valget i 2021 sammen med 19 andre kandidater. Ved valget 11. april 2021 fikk han 86,3 % av stemmene, mens kandidaten med nest flest stemmer, Alassane Soumanou, fikk 11,4 %.

## Referanser
Aspidolea fuliginea

***Aspidolea fuliginea*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (20-25 millimeter), noe blanke, ensfarget mørkbrun hornbille. Disse artene mangler horn og kan ligne på mange andre skarabider. Slekten ligner mye på slekten *[[Cyclocephala]]*, som den ikke er svært klart avgrenset fra.
Et kjennetegn er at maxillene (underkjevene) hos *Aspidolea* har en dusk av lange hår.
Antennene består av 10 ledd med en kort klubbe. Arten har en forholdsvis lang, firkantet "snute".

## Levevis
Lite eller ingenting er kjent om biologien til disse billene, bortsett fra at de voksne er aktive om natten og kommer til lys.

## Utbredelse
Arten er vidt utbredt i Sør- og Mellom-Amerika, fra Mexico i nord til Argentina i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Aspidolea]]* Bates, 1888
******** ***Aspidolea fuliginea*** (Burmeister, 1847)

## Kilder
* Generic Guide to New World Scarab Beetles - *Aspidolea* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Aspidolea/Aspidolea.html 

## Eksterne lenker
* 
* Dynastidae du monde- sjekkliste over artene
Chinhoyi

**Chinhoyi** er en by i den nordlige del av Zimbabwe, i provinsen Mashonaland West. Byen ligger 120 kilometer nord for hovedstaden Harare.
Hwange (by)

**Hwange** (tidligere **Wankie**) er en by i den vestlige del av Zimbabwe, i provinsen Matabeleland North. Den hadde et innbyggertall på 19&nbsp;870 i 2012, ned fra 34&nbsp;950 i 2002. Byens primære næringsgrunnlag er gruvedrift av kull, og den er dessuten et viktig turistsentrum i landet.

## Se også
*Hwange nasjonalpark

## Referanser
Norton (Zimbabwe)

**Norton** er en by i provinsen Mashonaland West i Zimbabwe. Den hadde 67&nbsp;591 innbyggere ved folketellingen i 2012) og ligger ca. 40&nbsp;km vest for Harare langs veien og jernbanen til Bulawayo.

## Referanser
Kadoma

**Kadoma** er en by i Mashonaland West-provinsen i Zimbabwe, 140 kilometer sørvest for Harare i retning Bulawayo. Frem til 1982 bar byen navnet **Gatooma**. Kadoma ligger 1&nbsp;162 meter over havet, og hadde 91&nbsp;633 innbyggere ved folketellingen i 2012.

Gatooma ble grunnlagt på 1890-tallet som et gruvesamfunn og lød under et byråd frs 1907. I 1917 ble kommunen Gatooma opprettet. Byen fikk navn etter høövdingen Katuma, som hadde en inntilliggende kraal. Kadomas byvåpen viser navnet på fjellet og høvdingens myndighetsemblem.

Specks Hotel ble åpnet i 1907, og Jameson High School startet opp samme år, da Kadomas første borgermesters hustru, Amelia Fitt, begynte å undervisr byens barn i hennes og hennes manns hjem. Elektrisitet ble installert i Kadoma i 1922. Grand Hotel åpnet i 1925 og hadde da et dansegolv i elastisk laminat som var det første i sitt slag i Zimbabwe.

Byen ligger i et gruveområde der gull, kopper og nikkel utvinnes. Den mest betydelige gruven i regionen er *Cam and Motor Mine*, som ligger i landsbyen Eiffel Flats, syv kilometer utenfor Kadoma. Gruven eies av selskapet Rio Tinto Zimbabwe. Cam and Motor er den største gullprodusenten i Rhodesia-Zimbabwes historie.

Bomull dyrkes i området og det vokste frem bomullsrelaterte selskaper før 1990. David Whitheads tekstilfabrikk ble grunnlagt i 1952.

## Referanser


## Eksterne lenker
*
Türkiye Radyo Televizyon Kurumu

**Türkiye Radyo Televizyon Kurumu** (norsk oversettelse: *Tyrkias radio- og fjernsynsselskap*), forkortet **TRT**, er Tyrkias nasjonale offentlige kringkastingsselskap og ble etablert i 1964. I dag drifter TRT tolv nasjonale og regionale tv-kanaler, to internasjonale tv-kanaler og ni nasjonale radiokanaler. Hoveddelen av TRTs inntekter kommer fra en nasjonal kringkastingsavgift, mens en mindre del hentes inn gjennom statsstøtte og annonseinntekter. Lenge var TRT den eneste radio- og tv-kanalen i landet, frem til de første kommersielle radio- og tv-kanalene ble etablert i begynnelsen av 1990-årene.

## Bakgrunn
### Historie
TRTs forgjenger, *Türkiye Radyoları*, startet opp med prøvesendinger på radio i 1926 og var en av de 23 kringkastingsselskapene som grunnla Den europeiske kringkastingsunion (EBU) i 1950. I 1964 etablerte den tyrkiske regjeringen TRT, som overtok for det opprinnelige radioselskapet.

Først i januar 1968 startet TRT opp med tv-prøvesendinger i hovedstaden Ankara, gjennom senderen Ankara Television. I 1970 ble kanalens sendinger overført til İzmir gjennom senderen Izmir TV og i 1971 til Istanbul via Istanbul TV. Frem til 1986 het TRTs tv-kanal formelt Ankara Television.

I august 1972 fornyet TRT medlemskapet i EBU til også å omfatte fjernsyn, og året etter produserte TRT sin første Eurovisjons-sending, en fotballkamp mellom Tyrkia og Italia. I 1975 deltok Tyrkia for første gang i Eurovision Song Contest. Året etter meldte TRT seg inn i Den asiatiske kringkastingsunion.

Alle tv-sendinger var i svart-hvitt frem til nyttårsaften 1981, og først i 1984 la TRT1 om til fargesendinger. I 1986 etablerte TRT sin andrekanal, TRT2. Parallelt med dette ble Ankara Television omdøpt til TRT1, og kanalens 16 år lange tv-monopol ble brutt.
 
### Finansiering
Rundt 70 prosent av TRTs inntekter kommer fra en skatt som hentes inn via strømregningen til tyrkiske husholdninger samt en kringkastingsavgift på tv- og radioapparater. Rundt 20 prosent av inntektene er statsstøtte, mens de siste 10 prosentene kommer fra reklameinntekter.

I dag drifter TRT ni radiokanaler og tolv tv-kanaler nasjonalt i Tyrkia. I tillegg kommer to internasjonale tv-kanaler samt en rekke radiokanaler som retter seg mot tyrkere bosatt i utlandet.

## Referanser


## Eksterne lenker
*
Aldo Corzo

**Aldo Sebastián Corzo Chávez** (født 20. mai 1989) er en peruansk fotballspiller som spiller for den peruanske klubben Club Universitario de Deportes.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Chalepides comes

***Chalepides comes*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (10-15 millimeter), glatt, avlang, blankt svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken, fint punktert. Bein og antenner er temmelig korte.

## Levevis
I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (*Eichhornia crassipes*).

## Utbredelse
Arten er utbredt i Colombia, Venezuela, Brasil og Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Chalepides]]* Casey, 1915
******** ***Chalepides comes*** Prell, 1936

## Eksterne lenker
* 
* Dynastidae du monde- nettside om arten
Gáldar

**Gáldar** er en kommune på  Gran Canaria på Kanariøyene. Gáldar har  innbyggere (pr 1. januar 2016) og en overflate på 65,10&nbsp;km².

Gáldar ligger på nordkysten vest for Las Palmas de Gran Canaria. Nabokommunene er Santa Maria de Guia de Gran Canaria i øst, Artenara til Sør  og Agaete i sørvest.

## Økonomi
Tidligere ble det dyrket sukkerrør rundt  Gáldar, i dag er dyrking av banan, potet, tomat, løk og blomster utbredt. I tillegg finnes det også geit-, sau- og storfedrift. I et antall midre bedrifter blir næringsmidler produsert. Saueosten fra Gáldar er kjent for sin kvalitet siden århundrer. 

Rundt 20 prosent av de ansatte arbeider i byggebransjen, over 50 prosent i service-sektoren. Turisme spiller en økende rolle.

## Historikk
Før den spanske erobringen var Galdar ved siden av Telde en av de to viktigste byene for urinnvånerne på Gran Canaria. Den siste Guanarteme Tenesor Semidán ble fanget av Kastilierne, brakt til Cordoba og døpt *Fernando Guanarteme*. Stedet ble kalt* Villa de Santiago de los Caballeros de Gáldar* av de Kastilianske erobrerne, skytshelgenen er St. Jakob den eldre.

## Severdigheter
* Museo y Parque Arqueológico Cueva Pintada: Her ble hus og kulthuler utgravet, disse kan besøkes.
* Iglesia Matriz de Santiago de los Caballeros; hovedkirke.

## Referanser


## Eksterne lenker
* ISTAC (den statistiske avdelingen til den regionale regjeringen på Kanariøyene) 
* Museo y parque arqueológico La Cueva Pintada
Aspidolea gaudairethorei

***Aspidolea gaudairethorei*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, blank, avlang, brun hornbille med variable, svarte tegninger på pronotum og dekkvinger. Hodet er mørkt. Disse artene mangler horn og kan ligne på mange andre skarabider. Slekten ligner mye på slekten *[[Cyclocephala]]*, som den ikke er svært klart avgrenset fra.
Et kjennetegn er at maxillene (underkjevene) hos *Aspidolea* har en dusk av lange hår.
Antennene består av 10 ledd med en kort klubbe. Arten har en forholdsvis lang, rundet "snute".

## Levevis
Lite eller ingenting er kjent om biologien til disse billene, bortsett fra at de voksne er aktive om natten og kommer til lys.

## Utbredelse
Arten er bare kjent fra Fransk Guyana.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Aspidolea]]* Bates, 1888
******** ***Aspidolea gaudairethorei*** Endrödi, 1980

## Kilder
* Generic Guide to New World Scarab Beetles - *Aspidolea* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Aspidolea/Aspidolea.html 

## Eksterne lenker
* 
* Dynastidae du monde- sjekkliste over artene
Mimeoma maculata

***Mimeoma maculata*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, blank, lyst rødbrun hornbille, hver dekkvinge med tre små, svarte flekker. Oversiden er kraftig punktert og noe matt. Arten ligner mye på visse arter i slekten *[[Cyclocephala]]* men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.

## Levevis
Nesten ingenting er kjent om biologien til disse billene, som lever i relativt lavtliggende områder (under 1500m).

## Utbredelse
Arten er kjent fra Colombia, Guyana og Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Mimeoma]]* Casey, 1915
******** *Mimeoma maculata* (Burmeister, 1847)

## Kilder
* Generic Guide to New World Scarab Beetles - genus *Mimeoma* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Mimeoma/Mimeoma.html

## Eksterne lenker
* 
* Dynastidae du monde- sjekkliste over artene
The Music…The Mem’ries…The Magic! (album)

***The Music…The Mem'ries…The Magic!*** er det niende konsertalbumet til sangeren Barbra Streisand. Det ble utgitt 8. desember 2017. I forbindelse med konsertturneen  holdt Streisand en konsert i Miami 5. desember 2016. Denne konserten ble spilt inn og gjort tilgjengelig på strømmetjenesten Netflix 22. november 2017. Sangene Streisand fremførte under denne konserten utgjør sporlista på albumet.

Plateselskapet Columbia Records har utgitt to versjoner av platen, en standardversjon og en deluxeversjon.

I 2018 ble albumet nominert til en Grammy Award for beste tradisjonelle popvokalalbum.

## Standardversjon
# «People Overture (Entrance)»
# «The Way We Were»
# «Everything»
# «Being At War With Each Other»
# «No More Tears (Enough Is Enough)»
# «Evergreen»
# «You Don't Bring Me Flowers»
# «Being Alive»
# «Papa, Can You Hear Me?»
# «Pure Imagination»
# «Who Can I Turn To (When Nobody Needs Me)» (med Anthony Newley)
# «Losing My Mind»
# «Isn’t This Better»
# «How Lucky Can You Get?»
# «Don't Rain on My Parade»
# «People»
# «Climb Ev'ry Mountain» (med Jamie Foxx)
# «Happy Days Are Here Again»
# «I Didn’t Know What Time It Was»

## Referanser


## Eksterne lenker
* 
* ''The Music…The Mem'ries…The Magic!'' på Amazon.com
TMC (tv-kanal)

**TMC** (opprinnelig *Télé Monte-Carlo*) er en franskspråklig tv-kanal som eies av det franske mediakonsernet TF1 Group. Kanalen var opprinnelig basert i Monaco, men har nå sitt hovedkvarter i Frankrike.

## Historie
TMC ble etablert i 1954 og er med det den eldste private tv-kanalen i Europa. Kanalen ble offisielt åpnet av Rainier III av Monaco. En av kanalens første store produksjoner var bryllupet mellom Rainier III og Grace Kelly. Etter avtale med Frankrikes president, François Mitterrand, fikk TMC tillatelse til å kringkaste så lang vest som til Montpellier i Frankrike, noe som tredoblet kanalens potensielle publikum. På 1980-tallet ble kanalen tilgjengelig i hele Frankrike, gjennom kabelselskapet CanalSat. 24. desember 1973 startet TMC med fargesendinger.

Kanalen ble eid av TF1 Group (40 prosent), AB Groupe (40 prosent) og Monacos regjering (20 prosent). I 2010 kjøpte TF1 Group opp AB Groupes eierandel, og videre i 2016 eierandelen til den monegaskiske staten.

Frem til 1995 var TMC medlem av Den europeiske kringkastingsunion (EBU) som en del av Radio Monte-Carlo (RMC). Fra 1995 til 2021 ble TMC og Monacos EBU-medlemskap ivaretatt av Groupement de Radiodiffuseurs Monégasques (GRMC), en fellesorganisasjon mellom Monaco Media Diffusion (MMD) og Radio Monte-Carlo (RMC). I 2021 var ikke TMC lenger med i EBU.

## Referanser


## Eksterne lenker
*
Bindura

**Bindura** er hovedstad i provinsen Mashonaland Central i Zimbabwe, 88&nbsp;km nordøst for Harare. Dn ligger på over 1.000 m høyde ved Great Dyke og landeveien og jernbanen mellom cke Harare-Shamva. Den er en gruveby med 42&nbsp;861 innbyggere (pr. 2012).

Selskaper som *Bindura Nickel Corporation Limited* utvinner her kopper, nikkel og kobolt. Foredlingsindustri for dette ligger også i byen. Anglogold Ashanti driver gruven *Freda-Rebecca* nør Bindura.

Bindura her opprinnelig **Kimberley Reefs**, etter gullgruven som ble åpnet i 1901, og navnet ble forandret til  Bindura i 1913 da jernbanen kom. 

## Referanser


## Eksterne lenker
*
Christian Cueva

**Christian Alberto Cueva Bravo** (født 23. november 1991) er en peruansk fotballspiller som spiller for Alianza Lima, på lån fra den saudiarabiske klubben Al-Fateh SC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Verdenscupen i hurtigløp på skøyter 2017/18 – Verdenscup 2 – 10 000 meter menn

**[[Verdenscupen på skøyter|Verdenscup]]runde to av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn på  meter** i Sørmarka Arena i Stavanger, Norge søndag den 19. november 2017.

Distansen ble vunnet av nederlandske Sven Kramer på 12.50,97 som var ny banerekord foran canadiske Ted-Jan Bloemen på andreplass og nederlandske Erik Jan Kooiman på tredjeplass. Gruppe B ble vunnet av italienske Davide Ghiotto foran nederlandske Jouke Hoogeveen på andreplass og russiske Aleksandr Rumjantsev på tredjeplass.

## Medaljevinnere

## Resultater

## Funksjonærer
* Overdommer var Dan Immerfall, USA.
** Assisterende overdommer var Bjørn Pettersen, Norge.
* Starter var Roland Steenbeck, Tyskland for gruppe A og Sebastian Zamani, Sverige for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater for gruppe A og gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
;Nyhetssammendrag fra International Skating Union
* 
;Nyhetsartikkel fra NRK.no
*
Adrián Zela

**Adrián Zela Terry** (født 20. mars 1989) er en peruansk fotballspiller som spiller for den peruanske klubben Club Deportivo Municipal.

## Referanser


## Eksterne lenker
*
Sherzod Husanov

**Sherzod Husanov** (født 27. januar 1980) er en usbekisk bokser.

Han representerte Usbekistan under Sommer-OL 2004 i Athen, der han ble utslått i kvartfinalen. 

## Referanser


## Eksterne lenker
*
Viktor Poljakov

**Viktor Poljakov** (ukrainsk: Віктор Поляков; født 29. september 1981) er en ukrainsk bokser.

Han representerte Ukraina under Sommer-OL 2004 i Athen, der han ble utslått i kvartfinalen. 

## Referanser


## Eksterne lenker
*
Three Faces West

***Three Faces West*** er en amerikansk dramafilm fra 1940 regissert av Bernard Vorhaus. I rollene ses blant andre John Wayne, Sigrid Gurie og Charles Coburn.

## Handling
To flyktninger, Brauns, en eldre lege og hans 20 år gamle datter ankommer USA fra det nazi-kontrollerte Østerrike. De begynner å arbeide som henholdsvis lege og sykepleier i en liten by i Nord-Dakota. Byen ligger i et område senere kjent som Dust Bowl, og blir hardt rammet av tørke og langvarig dårlig vær.

De lokale bøndene forsøker å redde alle gårdene deres, og resten av byen, ved å ta i bruk nye landbruksmetoder, men de blir etter hvert overbevist av det amerikanske Landbruksdepartementet, om å flytte for godt til et helt ubebygd område av Oregon. I dette nye området blir det satt opp en ny demning for å sørge for nødvendig vannforsyning, slik at alle innbyggerne kan opprette et helt nytt bondesamfunn.

Flyttingen blir organisert under ledelse av John Phillip, men det oppstår ofte friksjon mellom alle innbyggerne. Legen og hans datter tar en liten avstikker til San Francisco underveis, når de får vite at datterens tidligere forlovede ikke ble drept av nazistene i Østerrike slik de først hadde trodd. De tror at hennes forlovede nå har kommet seg trygt til USA. Men denne forloveden har imidlertid blitt troende nazist, og deres nå vidt forskjellige ideologier betyr nå at datteren ikke lenger ønsker å gifte seg med ham.

## Innspillingsfakta
Innspillingen av filmen tok til i slutten av mars 1940.

## Fakta om filmen
Arbeidstitlene til denne filmen var *Doctors Don't Tell* og *The Refugee*

Selv om Doris Anderson blir kreditert for filmmanuset i en anmeldelse i *Motion Picture Herald*, blir hun verken kreditert i rulleteksten eller i andre kilder.

## Rolleliste

(I utvalg)

*John Wayne - John [Phillips]
*Sigrid Gurie - Leni «Lenchen» Braun
*Charles Coburn - Dr. [Karl] Braun
*Spencer Charters - Dr. «Nunk» Atterbury
* Helen MacKellar - Mrs. Welles
*Sonny Bupp - Billy Welles
*Wade Boteler - Mr. Harris, tjenestemann ved landbruksdepartementet
*Trevor Bardette - Clem Higgins
*Russell Simpson - Prest
*Charles Waldron - Dr. William Thorpe

## Referanser


## Eksterne lenker
*
Vugar Alakbarov

**Vugar Alakbarov** (født 5. januar 1981) er en aserbajdsjansk bokser.

Han representerte Aserbajdsjan under Sommer-OL 2004 i Athen, der han ble utslått i kvartfinalen. Han tok bronse under Sommer-OL 2000.

## Referanser


## Eksterne lenker
*
Mukhtarkhan Dildäbekov

**Mukhtarkhan Qabylanbekuly Dildäbekov** (kasakhisk: Мұхтархан Қабыланбекұлы Ділдәбеков, født 19. mars 1976) er en kasakhstansk bokser.

Han representerte Kasakhstan under Sommer-OL 2004 i Athen, der han ble utslått i kvartfinalen. Han tok sølv under Sommer-OL 2000.

## Referanser


## Eksterne lenker
*
Yordy Reyna

**José Yordy Reyna Serna** (født 17. september 1993) er en peruansk fotballspiller som spiller for den amerikanske klubben Vancouver Whitecaps FC.

## Referanser


## Eksterne lenker
*
Raúl Ruidíaz

**Raúl Mario Ruidíaz Misitich** (født 25. juli 1990) er en peruansk fotballspiller som spiller for den amerikanske klubben Seattle Sounders FC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Chimanimani nasjonalpark

**Chimanimani nasjonalpark** ligger i Zimbabwes sørøstlige del i provinsen Manicaland, og grenser mot Mosambik. Chimanimani nasjonalpark er i likhet med Zimbabwes andre nasjonalparker underlagt myndighetene gjennom *Zimbabwe Parks and Wildlife Management Authority* (ZimParks). Parken ble opprettet i 1949 av det rhodesiske parlamentet.

## Landskap
Chimanimani nasjonalpark består for en stor del av fjellterreng i mer enn tusen meters høyde. Parkens høyeste punkt er fjellet Monte Binga med 2&nbsp;436 moh. Toppen ligger på grensen til Mosambik, og er Mosambiks høyeste - og Zimbabwes nest høyeste fjelltopp. Flere fjellbekker renner ned fra fjellene og gjennom parken. På andre siden av grensen i Mosambik ligger Chimanimani National Reserve - et naturreservat som sammen med Chimanimani nasjonalpark danner et sammenhengende verneormåde. Zimbabwe og Mosambik har undertegnet en intensjonsavtale (omforent memorandum) om å opprette et internasjonalt verneområde kalt *Chimanimani Transfrontier Conservation Area*.

## Klima
I fjellene kan temperaturen synke under null i vinterhalvåret. Regntiden er normalt om sommeren fra november til april.

## Dyreliv
Dyrelivet i Chimanimani nasjonalpark er ikke så rikt som i parkene i lavlandet. Det finnes eland-antiloper, sabelantiloper, buskbukker, blå duikerantiloper, klippespringer (dvergantilope) og en og annen leopard. I den fuktige eviggrønne skogen ved foten av fjellene lever det mange fugle- og sommerfuglarter, samt slanger og mindre kattedyr.

Det finnes gull i fjellene, og ulovlig gullgraving og -vasking er blitt en økende trussel mot plante- og dyrelivet i nasjonalparken.

## Turisme
Chimanimani nasjonalpark består for en stor del av urørt natur. Myndighetene har med vilje unnlatt å gjøre større inngrep i parken. Dermed er det nesten ingen veier, og ellers lite tilrettelagt for turisme. De forskjellige severdighetene i parken nås til fots på stier.

## Bilder

Leucospermum saxosum 4 (4330090074).jpg|Leucospermum saxosum
Mt Binga Mozambique.JPG|Monte Binga sett fra nord
Blue duiker.jpg|Blå duikerantilope


## Referanser


## Kilder
* Inspiration Africa: Chimanimani National Park Besøkt 23. november 2017

## Eksterne lenker
* Zimparks: Chimanimani (offisielt nettsted)  Besøkt 23. november 2017
Morderen bor i nr. 21

***Morderen bor i nr. 21*** (originaltittel: *L'assassin habite... au 21*) er en fransk thriller og krimkomedie fra 1942 med regi av Henri-Georges Clouzot.

## Handling
Inspektør Wenceslas får tildelt saken om en seriemorder som etterlater et kort med navnet «Monsieur Durand» på alle sine offer. Samtidig forsøker Wenceslas sin elskerinne, en skuespillerinne Mila Malou, som er fast bestemt på å bli lagt merke til i film-verden. Samtidig som hun forsøker å hjelpe Wens med å finne seriemorderen. 

Wens oppdager etter hvert at Monsieur Durand leier ett værelse ved et pensjonat ved No. 21 Avenue Junot. Wens begynner å leie et værelse under forkledning, som en protestantisk minister. Den mistenkte blir snart arrestert. Men når denne personen sitter i fengsel skjer det ett nytt Durand-mord. Så Mila og Wens må finne ut hvem som var den egentlige ansvarlige for alle mordene.

## Rolleliste
* Suzy Delair som Mila Malou
* Pierre Fresnay som Wens
* Noël Roquevert som Dr. Linz
* Pierre Larquey som Colin
* Jean Tissier som professor Lalah Poor

## Referanser


## Eksterne lenker
*
Endelig søndag

***Endelig søndag*** (originaltittel: *Vivement dimanche!*) er en fransk krim-komedie fra 1983 regissert av François Truffaut og med Fanny Ardant og Jean-Louis Trintignant i hovedrollene.

Dette var Truffauts siste film som regissør. Han døde året etterpå av en hjernesvulst.

## Handlingsreferat
Julien Vercel, en eiendomsmegler bosatt i Sør-Frankrike, er på jakt i nærheten av en innsjø. Men en mann ved navn Massoulier, som jakter i samme område, blir skutt og drept. Julien vender tilbake til kontoret sitt uvitende om alt dette, men han blir snart avhørt av politiet. Han får vite at han er deres viktigste mistenkt. Når han var på vei til å forlate området hadde han lagt merke til Massouliers parkerte bil, slukket lysene på bilen for å spare batteriet, og lukket den ne bildør som han etterlot fingeravtrykk på. I tillegg hadde den avdøde Massoulier og Juliens kone, Marie-Christine, et hemmelig forhold.

Når Julien senere konfronterer sin kone hjemme, bekrefter hun nonchalant dette forholdet. Julien blir snart ført til en politistasjon for et nytt avhør, men blir løslatt ved hjelp av advokaten hans, Clement, som kjører ham hjem etterpå. I mellomtiden har hans kone, Marie-Christine, blitt myrdet. Julien blir derfor hovedmistenkt for dette mordet også. I et forsøk på å bevise sin uskyld ønsker Julien å reise til Nice, hvor hans kone tidligere jobbet. Men hans sekretær, Barbara Becker, argumenterer for at hun burde gjøre disse undersøkelsene på hans vegne. Barbara er hemmelig forelsket i sin sjef, mens Julien ser ut til å ha vært likegyldig ovenfor henne.

Julien gjemmer seg på sitt eiendomskontor, i stedet for å overgi seg til politiet. Samtidig reiser Barbara til Nice, for å undersøke det tidligere livet til Marie-Christine. Hun får vite at Marie-Christines virkelige navn var Josiane Kerbel, at hun har vært gift med en gambler, og at hun tapte veldig mye penger på forskjellige pengespill. Hun giftet seg bare med Vercel, for å unngå å drukne i gjeld. Videre spor leder Barbara og Julien til en kino, deretter til en nattklubb, og derfra til et område av byen som ofte blir brukt til prostitusjon. Barbara og Julien angriper feilaktig en mistenkelig person, og tror at han er den virkelige morderen. Men det avsløres at denne mannen faktisk er Massouliers bror. Kort tid senere blir en tidligere elsker av Massoulier, knivstukket til døde.

## Skuespillere
* Fanny Ardant som Barbara Becker, Julien's sekretær.
* Jean-Louis Trintignant som Julien Vercel, eiendomsmegler.
* Jean-Pierre Kalfon som Massoulier's bror, en prest.
* Philippe Laudenbach som Maître Clément, Julien's advokat.
* Xavier Saint-Macary som Bertrand Fabre, Barbara's tidligere ektemann.
* Jean-Louis Richard som Louison, en nattklubb-eier.

## Referanser


## Eksterne lenker
*
Kizito Mihigo

**Kizito Mihigo** (født 25. juli 1981 i , død 17. februar 2020) var en rwandisk sanger, organist komponist og kristen aktivist for fred og forsoning. I februar 2020 ble han funnet død i et fengsel i Rwanda.

Han har komponert mer enn 300 liturgiske sanger sunget gjennom katolske gudstjeneste over hele Rwanda.

## Biografi

Mihigo var sønn av Placidie Ilibagiza og Augustin Buguzi. Han hadde to eldre søsken og tre yngre. Selv overlevde han folkemordet i Rwanda i 1994, men mistet sin far under massakrene.

Han deltok i konkurransen om Rwandas nasjonalsang i 2001. Deretter ble han anbefalt av Rwandas president Paul Kagame å studere ved et konservatorium i Paris i Frankrike. I løpet av sin studietid i Frankrike holdt sangeren en rekke konserter.

Kizito preket om tilgivelse og forsoning. I 2010 stiftet han organisasjonen Kizito Mihigo Peace Foundation - KMP Foundation, med formål å skape fred og forsoning i Rwanda . Etter studieperioden fikk Kizito støtte fra World Vision Organisaton og USAs ambassade i Kigali.

I august 2011 flyttet Kizito hjem til Rwanda etter flere års musikalsk virke i Europa. Samme år mottok sangeren prisen «CYRWA» av Rwandas presidentfrue Jeanette Kagame for arbeidet gjennom KMP Foundation med å skape fred og forsoning i Rwanda. Men etter at han i 2014 publiserte en sang med tittelen *Igisobanuro cy'Urupfu* (norsk: *Meningen med døden*), falt han i unåde hos president Kagame og de rwandesiske styresmaktene for øvrig*.*

## Referanser
Spikkestad kirke- og kultursenter

**Teglen, Spikkestad kirke- og kultursenter** er et flerbrukshus på Spikkestad i Asker kommune, like vest for Spikkestad stasjon. 

Teglen inneholder kirke, livssynsnøytrale seremonirom og kulturhus med kafé samt kontorer for kirkens administrasjon. Kirkens orgel er levert av fra Ålems orgelverkstad. Kirken ble vigslet 27. mai 2018. Bygget fikk utmerkelsen Betongtavlen i 2019.

Det er ikke kirkegård på stedet. Sognets kirkegård ligger ved Røyken kirke.

## Omstridt beslutning
Byggingen av Teglen var politisk omstridt, og ble vedtatt med 16 mot 11 stemmer i Røyken kommunestyre. Mindretallet mente det ikke kunne forsvares å bruke over 60 millioner kroner av kommunens midler til å bygge en ny kirke i kommunen, da kommunen allerede hadde problemer med å finne penger til vedlikehold av av de fire eldre kirkene i bygda.

## Utett tak og rettssak
Kort tid etter at bygget sto ferdig, oppsto det store problemer med vannlekkasjer fra takene. En SINTEF-rapport fra desember 2019 konkluderte med at både arkitektens utforming og entreprenørens utførelse av taket var dårlig, og at ny tekking av taket er nødvendig for å hindre inntrengning av vann. En utredning fra Asplan Viak i 2020 skisserte at utbedringskostnadene ville beløpe seg til mellom seks og ti millioner kroner. 

Etter en rettssak i desember 2022 fant tingretten Arkitekt Einar Dahle og Hille Melbye Arkitekter skyldig i grov prosjekteringsfeil, og dømte firmaet til å betale kommunen syv millioner kroner i erstatning. Arkitektene hevdet på sin side at lekkasjene skyldes feil utført av entreprenøren, og anket dommen. Lagmannsretten kom i juni 2023 til samme konklusjon som tingretten, og dømte arkitektfirmaene til å betale kommunen 6,6 millioner kroner i erstatning.

## Referanser


## Eksterne lenker
* Røyken og Spikkestad menighet på kirken.no
* «Spikkestad kirke- og kultursenter» på kirken.no
* 
* Presentasjon av byggverket Teglen i tidsskriftet mur+betong 3-2018
* Presentasjon av byggverket Teglen i tidsskriftet Arkitektur N 4-2018
Chorotega

**Chorotega** er et urfolk i Nicaragua, Costa Rica og Honduras. De stammer opprinnelig fra Mesoamerika, sannsynligvis Chiapas i dagens Mexico, og man regner med at de ankom Mellom-Amerika på 500- eller 600-tallet. Ei gruppe chorotegaer bosatte seg så langt sør som Nicoyahalvøya i Costa Rica, og de utgjør dermed den aller sørligste mesoamerikanske folkegruppa.

Chorotegaene snakka opprinnelig språket chorotega, som tilhørte den otomangueanske språkfamilien, men som i dag er utdødd. I Nicaragua var språket kjent som mangue. Enkelte elementer fra kulturen deres er imidlertid bevart. I Costa Rica er de fleste chorotegaene bosatt i Matambú indianerreservat.

Før den spanske koloniseringa dyrka chorotegaene hovedsakelig mais. De hadde markeder og en delvis demokratisk sosial struktur med valgte høvdinger. De var ofte i kamp med andre folkegrupper i nærheten, hvor de sloss med pil og bue og små flintkniver festa til tresverd. De praktiserte menneskeofring, og gudene ble tilbedt i templer.

## Eksterne lenker
*Chorotega i Encyclopædia Britannica
Sofia (film)

***Sofia*** er et amerikansk spiondrama fra 1948 regissert av John Reinhardt. Manuset ble skrevet av Frederick Stephani. I rollene ses blant andre Gene Raymond, Sigrid Gurie og Patricia Morison.

Det er en Kald krig-thriller, som delvis utspiller seg i Bulgarias hovedstad Sofia, derav tittelen.

## Innspillingsfakta
Filmen ble spilt inn fra begynnelsen av mars til midten av april 1948 i Churubusco Studios i Mexico City.

## Fakta om filmen
Ifølge artikler i *[[The Hollywood Reporter]]* fra slutten av januar og begynnelsen av februar 1948 ble både Helmut Dantine og Milburn Stone vurdert til å spille den mannlige hovedrollen.

En artikkel i *The Hollywood Reporter* fra 26. februar 1948 meddelte at Gene Raymond og Patricia Morison var blitt tildelt sine roller, at filmen ville bli spilt inn i Mexico og at flertallet av birollene ville bli besatt der.

Meksikanske kilder føyde Joaquín Cordero til rollelisten.

## Rolleliste
*Gene Raymond - Steve Roark  
*Sigrid Gurie - Linda Carlson  
*Patricia Morison - Magda Onescu  
*Mischa Auer - Ali Imagu  
*John Wengraf - Peter Goltzen  
*George Baxter - James Braden  
*Charles Rooner - Dr. Stoyan  
*Fernando Wagner - Dr. Erik Viertel  
*Luz Alba - Ana Sokolova  
*Egon Zappert - Marow - Sokolovas medsammensvorne
*Hamil Petroff - [Dimitri], pikkolosjef
*Peter O'Crotty - Broder Johannes
*John Kelly - Orlogskaptein Stark
*Chel López - Chodorov
*José Torvay - Fengselsdirektør

## Referanser


## Eksterne lenker
*
La hoja de aire

***La hoja de aire*** er en kort roman av den costaricanske forfatteren Joaquín Gutiérrez. Den ble skrevet i 1968 og regnes som et av de viktigste verka innen costaricansk litteratur.

Hovedtemaet i boka er Alonsos leiting etter sin store kjærlighet, Teresa, og fiaskoen dette medfører. Bokas tittel kan oversettes som «Luftbladet», som er et symbol på hovedpersonen Alonso, som hver dag må holde ut et stadig mer akterutseilt og uvitende samfunn.

## Referanser
Aegus (Micraegus) lunatus

***Aegus (Micraegus) lunatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 13 millimeter), avlang, blankt svart hjortebille. Hannens hode er bredt og flatt, kjevene (mandiblene) kraftige, sigdformede med en kraftig, innoverrettet tann nær roten. Pannen er bredt, U-formet innbuktet foran. Antennene er kraftige med en tre-leddet klubbe. Hodet er nokså matt, fint og jevnt punktert. Pronotum er trapesformet, bredest foran, blankt, betydelig grovere punktert enn dekkvingene, som er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blanbkt og like grovt punktert som pronotum, som er puteformet (ikke bredere forover). Dekkvingene har rader av korte, oppstående hår som følger punktradene.
## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i Vest-Malaysia, Sumatra og Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) lunatus*** (Weber, 1801)
********** ***Aegus (Micraegus) lunatus bellulus*** Didier, 1928
********** ***Aegus (Micraegus) lunatus lunatus*** (Weber, 1801)
********** ***Aegus (Micraegus) lunatus pontianakensis*** Bomans, 1993

## Eksterne lenker
* Oversikt over artene
* Lucanidae du Monde, nettside om arten
*
Auto Mercado

**Auto Mercado** er en supermarkedkjede i Costa Rica. Den første butikken ble åpna i 1917 av den spanske innvandreren Guillermo Alonso Rodríguez. Den hadde navnet La Vieja Lyra og befant seg i San José sentrum. Per 2017 har kjeden 20 lokaler rundt om i landet.

## Eksterne lenker
*
Joaquín Gutiérrez

**Joaquín Gutiérrez Mangel** (født 30. mars 1918 i Limón, død 16. oktober 2000 i San José) var en costarikansk forfatter. Han skrev blant annet bøkene *[[Cocorí]]* og *[[La hoja de aire]]*, og ble i 1999 kåra til det tjuende århundrets viktigste forfatter i Costa Ricas av avisa *[[La Nación (Costa Rica)|La Nación]]*. Han ble tildelt landets mest høythengende kulturpris, Premio Nacional de Cultura Magón, i 1975.

Han var også medlem av Academia Costarricense de la Lengua, og i 1939 ble han costaricansk mester i sjakk.

## Referanser


## Eksterne lenker
*«Diez años sin don Joaquín», *89decibeles*, 20. oktober 2010.
*Biografías de traductores: Joaquín Gutiérrez Mangel
Aegus (s.str.) acuminatus

***Aegus (s.str.) acuminatus*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (20-40 millimeter), avlang, noe flat, blankt rødbrun til svart hjortebille. Arten er en av de største i slekten *[[Aegus]]*. Hannen har stort, bredt hode og store, brede, sigdformede kjever som oftest har en eller to tenner på innersiden. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, fint og spredt punktert i midten, grovt og tett på sidene. Pannen har et butt, mer eller mindre trekantet fremspring i midten. Hodet er tydelig utvidet bak fasettøynene, med en butt tann. Pronotum er avrundet rektangulært, mye bredere enn langt, innsnevret ved roten, i midten nokså blankt og glatt. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.
## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i Malaysia, Indonesia (Sumatra, Borneo, Java, Sulawesi og Molukkene) og med tallrike former på Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) acuminatus*** (Fabricius, 1801) - delt opp i tallrike underarter
********** ***Aegus (s.str.) acuminatus acuminatus*** (Fabricius, 1801)
********** ***Aegus (s.str.) acuminatus banggaiensis*** Nagai, 1994
********** ***Aegus (s.str.) acuminatus bawangensis*** Nagai, 1994
********** ***Aegus (s.str.) acuminatus buruensis*** Bomans, 1993
********** ***Aegus (s.str.) acuminatus canlaonensis*** Nagai, 1994
********** ***Aegus (s.str.) acuminatus ceramensis*** Didier, 1925
********** ***Aegus (s.str.) acuminatus cicatricosus*** (Wiedemann, 1823)
********** ***Aegus (s.str.) acuminatus girardi*** Bomans, 1991
********** ***Aegus (s.str.) acuminatus mandibularis*** Möllenkamp, 1906
********** ***Aegus (s.str.) acuminatus mindanaoensis*** Nagai, 1994
********** ***Aegus (s.str.) acuminatus newtoni*** Bomans, 1991
********** ***Aegus (s.str.) acuminatus philippinensis*** Deyrolle, 1865 - noen ganger regnet som en egen art
********** ***Aegus (s.str.) acuminatus planimandibularis*** Bomans, 1993

## Eksterne lenker
* Oversikt over artene
* Bildegalleri over en del arter
* Bilde av en stor hann 
*
Thomas Vander Wal

**Thomas Vander Wal** er en amerikansk informasjonsarkitekt mest kjent for begrepet folksonomi Wal arbeider som strategisk rådgiver innen sosial teknologi, web og applikasjoner. 

## Utdanning
*1985-1988 Bachelor i kommunikasjon, Saint Marys College of California
*1988 Historie, retorikk og journalistikk, University of Oxford
*1993-1995 Master i offentlig politikk, Georgetown University

## Referanser


## Eksterne lenker
Boris Georgiev

**Boris Georgiev** (født 1982) er en bulgarsk bokser.

Han representerte Bulgaria under Sommer-OL 2004 i Athen, der han tok bronse.

## Referanser


## Eksterne lenker
*
Oleg Saitov

**Oleg Saitov** (født 26. mai 1974) er en russisk bokser.

Han representerte Russland under Sommer-OL 2004 i Athen, der han tok bronse. Han tok gull under Sommer-OL 1996 og 2000.

## Referanser


## Eksterne lenker
*
Christopher Reaves Messina

**Christopher Reaves Messina** (født 7. januar 1981) er kjent for å ha oppfunnet emneknagg på Twitter som en metode for å gruppere meldinger  . 

## Referanser


## Eksterne lenker
Chris Messinas private hjemmeside
Serik Jelewov

**Serik Jelewov** (kasakhisk: Серік Саматұлы Елеуов, født 15. desember 1980) er en kasakhstansk bokser.

Han representerte Kasakhstan under Sommer-OL 2004 i Athen, der han tok bronse.

## Referanser


## Eksterne lenker
*
Aegus (Gnaphaegus) squalidus

***Aegus (Gnaphaegus) squalidus*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske liten til middelsstor (opptil 24 millimeter), avlang, matt gråbrun hjortebille. Kroppen er tett kledt med lyst brunlige, matte skjell. Hannens kjever er moderat forstørrede og oftest noe asymmetriske, hodet litt utvidet bak fasettøynene. Pronotum er nesten rektangulært med rette sidekanter, litt innsnevret ved roten. Dekkvingene har ingen påfallende punktstriper. Hel kroppen er tett kledt med ganske korte, oppstående hår. Hunnen ligner hannen bortsett fra at kjevene ikke er forstørrede.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i Vest-Malaysia, på Borneo og Java.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Gnaphaegus]]* Maes, 1992 - har ofte vært plassert i slekten *[[Gnaphaloryx]]*
********* ***Aegus (Gnaphaegus) squalidus*** (Hope & Westwood, 1845)
********** ***Aegus (Gnaphaegus) squalidus ericsoni*** (Boileau, 1911)
********** ***Aegus (Gnaphaegus) squalidus squalidus*** (Hope & Westwood, 1845)

## Eksterne lenker
* Oversikt over artene
* Bilder av arten
* Bilde av en stor hann 
*
Atagün Yalçınkaya

**Atagün Yalçınkaya** (født 14. desember 1986) er en tyrkisk bokser.

Han representerte Tyrkia under Sommer-OL 2004 i Athen, der han tok sølv.

## Referanser


## Eksterne lenker
*
Yudel Johnson

**Yudel Johnson** (født 6. juni 1981) er en cubansk bokser.

Han representerte Cuba under Sommer-OL 2004 i Athen, der han tok sølv.

## Referanser


## Eksterne lenker
*
Gennady Golovkin

**Gennady Golovkin** (født 8. april 1982) er en kasakhstansk bokser.

Han representerte Kasakhstan under Sommer-OL 2004 i Athen, der han tok sølv.

Golovkin er kjent for sin aggressive boksestil der han legger høyt press på sine motstandere. Det sies også at han har blant de hardeste "chins" i den moderne boksing og har aldri blitt slått ned eller ut i over 400 profesjonelle og amatørkamper. I 2018 ble han utnevnt som verdens beste "pound for pound" bokser av blant annet The Ring Magazine. Han er for tiden ubeseiret som profesjonell og hadde 23 strake "knockouts" fra 2008 til 2017. Rekken ble brutt da han vant på enstemmig beslutning mot amerikanske Daniel Jacobs i mars-17.

## Referanser


## Eksterne lenker
*
Magomed Aripgadjiev

**Magomed Aripgadjiev** (født 23. september 1977) er en belarusisk bokser.

Han representerte Belarus under Sommer-OL 2004 i Athen, der han tok sølv.

## Referanser


## Eksterne lenker
*